Метінвест

**Метінвест** — міжнародная вертыкальна інтэграваная горна-металургічная кампанія. У структуру групы ўваходзяць здабыўныя і металургічныя прадпрыемствы ва Украіне, ЕС і ЗША.

## Кампанія сёння 
Метінвест займае 13-е месца ў рэйтынгу найбуйнейшых кампаній Цэнтральнай і Усходняй Еўропы Deloitte TOP-500 па падрахункам 2015 года.

Метінвест — найбуйнейшы ва Украіне і адзін з найбуйнейшых у СНД вытворцаў жалезаруднай сыравіны і сталі. Кампанія заняла ў 2015 годзе 40 месца ў топ-50 металургічных кампаній свету за версіяй Сусветнай асацыяцыі вытворцаў сталі (World Steel Association). Вытворчыя магутнасці групы Метінвест па выплаўцы сталі складаюць 15 млн тон у год.

## Гісторыя 
### 2006 год 
Дата заснавання — 6 чэрвеня 2006 года.

Снежань 2006 года — Метінвест набывае 100 % акцый ТАА «Леман-Украіна», украінскай кампаніі па аптовым гандлі металам, і дадатковыя 27 % акцый ААТ «Янакіеўскі металургічны завод».

### 2007 год 
Кастрычнік 2007 года — Метінвест стае першай украінскай металургічнай кампаніяй, якая ўвайшла ў якасці пастаяннага члена ў склад Worldsteel — Міжнароднай асацыяцыі вытворцаў сталі (раней IISI — Міжнародны інстытут чыгуну і сталі).

Лістапад 2007 года — кампанія набывае 82,5 % ААТ «Інгулецкі ГУК», аднаго з найбуйнейшых горназдабыўных прадпрыемстваў ва Украіне.

### 2008 год 
Студзень 2008 года — завяршыўся працэс набывання 100 % долі ў прадпрыемствах Trametal S.p.A. (Італія) і Spartan UK Ltd (Вялікабрытанія) у італьянскай бізнес-сям'і Малакальца.

Чэрвень 2008 года — SRK Consulting правяла першы аўдыт запасаў кар’ераў групы Метінвест (Паўночны, Цэнтральны і Інгулецкі ГУК) у адпаведнасці з методыкай JORC.

### 2009 год 
Красавік 2009 года — заключана ўгода з набывання 100 % амерыканскай вугальнай кампаніі United Coal Company, аднаго з вядучых вытворцаў каксаўнога вугалю ў ЗША.

Жнівень 2009 года — адбылося ўкараненне Інтэграванай сістэмы кіравання ў вобласці прамысловай бяспекі, аховы здароўя і навакольнага асяроддзя ў адпаведнасці са стандартамі OHSAS 18001 і ISO 14001.

Верасень 2009 года — Метінвест стаў першай украінскай кампаніяй, якая атрымала сертыфікат Climate Action Міжнароднай асацыяцыі вытворцаў сталі.

Снежань 2009 года — набыццё 95,23 % акцый балгарскага пракатнага прадпрыемства Promet Steel AD.

### 2010 год 
Студзень 2010 года — апублікаваная першая сацыяльная справаздача кампаніі ў адпаведнасці з патрабаваннямі міжнароднага стандарту па справаздачнасці ў вобласці ўстойлівага развіцця GRI.

Сакавік 2010 года — кампанія стала ўдзельнікам ініцыятывы Арганізацыі Аб’яднаных Нацый — Глабальнага дагавору ААН.

Ліпень 2010 года — Метінвест і Марыупальскі металургічны камбінат імя Ільіча прынялі рашэнне аб аб’яднанні актываў.

Кастрычнік 2010 года — было сканцэнтравана 90,2 % ЗАТ «Макееўскі металургічны завод».

Снежань 2010 года — рэгістрацыя прадукцыі прадпрыемстваў Групы згодна патрабаванням Еўрапейскага Рэгламенту № 1907/2006 (REACH).

### 2011 год 
Май 2011 года — вывядзенне з эксплуатацыі мартэнаўскай вытворчасці на «Азоўсталі».

Ліпень 2011 года —  набыванне 50 % у металургічным бізнесе Групы Індустрыял, якая кіруе ПАТ «Запарожсталь».

Жнівень 2011 года — выйшла другая сацыяльная справаздача.

### 2012 год 
У 2012 годзе падчас I Нацыянальнай канферэнцыі ўдзельнікаў рынку сталёвага будаўніцтва ў Кіеве Метінвест выступіў адной з 12 украінскіх кампаній, якія ініцыявалі стварэнне галіновай асацыяцыі «Украінскі Цэнтр Сталёвага Будаўніцтва », а пазней таксама стаў адным з яе заснавальнікаў.

Кастрычнік 2012 года — Метінвест і Air Liquide пачалі будаванне паветрараздзяляльнай устаноўкі для Янакіеўскага металургічнага завода.

Лістапад 2012 года — кампанія выступіла арганізатарам II міжнароднай канферэнцыі па ахове працы і тэхніцы бяспекі.

Май 2013 года — Метінвест атрымаў кантроль над ПАТ «Запарожвогнеўпор».

### 2013 год 
Снежань 2013 года — Генеральным дырэктарам Групы Метінвест прызначаны Юрый Рыжанкоў.

### 2014 год 
Ліпень 2014 года — СКМ і Смарт-Холдынг абвяшчаюць пра завяршэнне аб’яднання сваіх горна-металургічных актываў у рамках Metinvest B.V..

### 2015 год 
Май 2015 года — ММК імя Ільіча вывеў з эксплуатацыі мартэнаўскую вытворчасць.

### 2016 год 
Сакавік 2016 года — Метінвест падпісвае пагадненне з Фондам развіцця Марыупаля.

Чэрвень 2016 года — Група Метінвест адзначыла сваё дзесяцігоддзе.

Жнівень 2016 года — у Запарожжы пачаў работу Запарожскі ліцейна-механічны завод (ТАА «ЗЛМЗ»).

Верасень 2016 года — у Крывым Розе створаны грамадскі саюз «Зялёны цэнтр Метінвест».

Верасень 2016 года — Група Метінвест выступіла спецыяльным партнёрам 13-й Штогадовай сустрэчы YES.

Лістапад 2016 года — ММК імя  Ільіча пачынае будаванне МНЛЗ і аб'ектаў пазапечнай апрацоўкі сталі.

Снежань 2016 года — Метінвест уваходзіць у топ-10 найлепшых работадаўцаў Украіны. Рэйтынг «BusinessHReformation 2016. Найлепшыя работадаўцы Украіны» склаў штотыднёвік «Бізнес» супольна з Асацыяцыяй прафесіяналаў у вобласці кіравання персаналам HRFORUM.

### 2017 год 
Сакавік 2017 года — Група Метінвест абвяшчае пра страту кантролю над дзейнасцю сваіх прадпрыемстваў на часова некантралюемай тэрыторыі Украіны.

Красавік 2017 года — «Метінвест-Шыпінг» перамог у дзвюх намінацыях Нацыянальнага марскога рэйтынгу Украіны.

Май 2017 года — Метінвест прыняў удзел у выстаўцы Made in Steel 2017.

Лістапад 2017 года — грамадскасцi Марыупаля прадстаўлены праект экалагічнай рэканструкцыі доменнай печы на «Азоўсталі». Чаканае зніжэнне выкідаў пылу складзе 80 %. Дадаткова да 2021 года кампанія направіць на рэалізацыю прыродаахоўных праграм на прадпрыемстве яшчэ больш 2,2 млрд грн.

Снежань 2017 года — кампанія першай ва Украіне атрымала сертыфікат Цэнтра экспертызы SAP узроўню Advanced.

### 2018 год 
Красавік 2018 года — паспяхова здзейснена рэфінансаванне даўгавых абавязацельстваў — найбуйнейшае ў гісторыі ўкраінскага карпаратыўнага сектара. У выніку, Метінвест выпусціў новыя еўрааблігацыі на суму 1 592 млн долараў ЗША, а агульны аб’ём лініі перадэкспартнага фінансавання склаў 765 млн долараў ЗША. Дзве гэтыя здзелкі супольна прынеслі Метінвесту дадаткова каля 205 млн долараў ЗША новых сродкаў.

Ліпень 2018 года — кампанія атрымала «золата» за інавацыі на конкурсе SAP Quality Awards 2018.

## Акцыянеры і кіраўніцтва 
ТАА «МЕТІНВЕСТ ХОЛДЫНГ» (кіруючая кампанія Групы Метінвест) была заснаваная у 2006 годзе. ТАА «МЕТІНВЕСТ ХОЛДЫНГ» ажыццяўляе адзінае кіраванне прадпрыемствамі вугальнай, гарнаруднай, коксахімічнай, металургічнай і трубнай галін.

Асноўнымі акцыянерамі Групы Метінвест з’яўляюцца Група СКМ (71,24 %), якая належыць украінскаму бізнесмену Рынату Ахметаву, і Група «Смарт-холдынг», (23,76 %), заснавальнік Вадзім Навінскі, якія прымаюць удзел у кіраванні Метінвестам на партнёрскіх пачатках.

Асноўнай холдынгавай кампаніяй Групы Метінвест з’яўляецца кампанія Metinvest B.V. (Нідэрланды, рэгістрацыйны нумар 24321697).

З 2006 па 2013 год кампанію ўзначальваў Ігар Сыры. З 2013 года кампанію ўзначальвае Юрый Рыжанкоў.

## Структура 
У структуру Групы ўваходзяць здабыўныя і металургічныя прадпрыемствы.

**Горная здабыча**:
* Інгулецкі горна-ўзбагачальны камбінат (Украіна)
* Паўночны горна-ўзбагачальны камбінат (Украіна)
* Цэнтральны горна-ўзбагачальны камбінат (Украіна)
* Камсамольскае рудаўпраўленне* (Украіна)
* Краснадонауголь (Украіна)
* Пакроўскае (шахтакіраўніцтва) (Украіна)
* United Coal Company (ЗША)

**Металургія**:
* Металургічны камбінат «Азоўсталь» (Украіна)
* ММК імя Ільіча (Украіна)
* Макееўскі металургічны завод* (Украіна)
* Янакіеўскі металургічны завод* (Украіна)
* Харцызскі трубны завод* (Украіна)
* Promet Steel (Балгарыя)
* Ferriera Valsider SpA (Італія)
* Metinvest Trametal (Італія)
* Spartan UK (Вялікабрытанія)
* Метінвест-Рэсурс (Украіна)
* Авдееўскі коксахімічны завод (Украіна)
* НВА Інкор і Ко (Украіна)
* Метінвест-Промсэрвіс
* Запарожскі ліцейна-механічны завод (ТАА «ЗЛМЗ») (Украіна)

**Продажы**:
* Метінвест-СМЦ

**Лагістыка**:
* Метінвест-Шыпінг

15 сакавіка 2017 года Група Метінвест абвясціла пра поўную страту кантролю над работай актываў на часова некантралюемай тэрыторыі Украіны.

## Дзейнасць 
Кампанія ажыццяўляе адзінае кіраванне прадпрыемствамі вугальнай, гарнаруднай, коксахімічнай, металургічнай і трубных галін, якія знаходзяцца пад кантролем кампаніі СКМ. Група «Метінвест» лідзіруе ў горна-металургічным комплексе Украіны і з’яўляецца адной з вядучых кампаній у сусветнай металургічнай галіне. Акрамя таго, Метінвест — гэта першая ўкраінская металургічная кампанія, якая ўвайшла да складу Міжнароднага інстытута чыгуну і сталі (IISI), стаўшы пастаянным сябрам гэтай арганізацыі ў кастрычніку 2007 года.

## Сацыяльная адказнасць 
Кампанія актыўна падтрымлівае глабальныя ініцыятывы ў вобласці ўстойлівага развіцця і прымае ўдзел у міжнародных экалагічных праектах.

Першая сацыяльная справаздача за 2008 год выйшла ў адпаведнасці з «Кіраўніцтвам па справаздачнасці ў вобласці ўстойлівага развіцця» Глабальнай ініцыятывы справаздачнасці (Global Reporting Initiative, GRI).

На пачатку 2010 года Метінвест далучыўся да «Глабальнага дагавору ААН». Першае паведамленне аб дасягнутым прагрэсе ў рэалізацыі дзесяці прынцыпаў Глабальнага дагавору павінна было выйсці ў 2011 годзе ў рамках другай сацыяльнай справаздачы Групы Метінвест.

Метінвест уваходзіць у Сусветную асацыяцыю вытворцаў сталі. Выкананне прынцыпаў устойлівага развіцця, уключаючы актыўную прыродаахоўную дзейнасць, з’яўляецца адной з умоў членства ў асацыяцыі. У 2008 году Метінвест далучыўся да ініцыятывы асацыяцыі па глабальнам сектаральным падыходзе (Global Sectoral Approach). Праект прадугледжвае разлік індэкса вугляроднай інтэнсіўнасці (Carbon Intensity Index) — аб’ёму выкідаў парніковых газаў (СО2-эквівалент) на вытворчасць тоны сталі. Дадзены разлік дазволіць спрагназаваць дынаміку выкідаў парніковых газаў ад сталеліцейнай прамысловасці да 2050 года, а таксама — акрэсліць прыярытэтныя мерапрыемства і тэхналогіі, якія дазволяць знізіць гэтыя выкіды. Метінвест штогод падае дадзеныя пра сукупныя выкіды парніковых газаў па ўсім падкантрольным прадпрыемствам.

За перыяд 2009—2010 гадоў кампанія атрымала два сертыфікаты «Climate Action Member» за актыўны ўдзел у праграме Global Sectoral Approach і планамернае зніжэнне выкідаў парніковых газаў.

У 2011 годзе Метінвест даў старт новай карпаратыўнай праграме «Горад — нашымі рукамі». Ключавая мэта сацыяльнага праекта — прыцягнуць жыхароў да паляпшэння жыцця ў сваім населеным пункце.

У 2013 годзе стартаваў новы экалагічны праект «Зялёны цэнтр Метінвест». Ён накіраваны на падтрымку ініцыятыў жыхароў, а таксама грамадскіх арганізацый па добраўпарадкаванню і азеляненню гарадскіх тэрыторый.

У 2014 годзе кампанія прыняла «Палітыку ў вобласці ўстойлівага развіцця».

## Спасылкі 
* Афіцыйны сайт кампаніі МЕТІНВЕСТ
* Афіцыйны сайт кампаніі СКМ

Катэгорыя:Холдынгі
Катэгорыя:Кампаніі Украіны
Катэгорыя:Горназдабыўныя кампаніі
Катэгорыя:Металургія